เเฟนช่วยตัวเองเเต่ไม่มีการหลั่งอสุจิเเล้วมาช่วยเราซึ่งตรงกันวันตกไข่ เเต่ไม่มีการล้วง ไม่มีการสอดใส่นะคะ กลัวจะพลาดเลยกินยาคุมฉุกเฉินนอร์เเพกไป1กล่อง เเล้ว2วันต่อมาช่วยตัวเองให้แฟนกลัวว่ามืออาจจะเปื้อน ตอนที่ล้างทำความสะอาดอวัยวะเพศตัวเองอ่ะค่ะเลยติดสินใจทานอีก1กล่องภายใน1เดือน เเต่ก่อนหน้านี้ไม่เคยทานมาก่อน จะมีสิทธิ์ตั้งครรภ์ไหมคะ เเล้วประจำเดือนจะมาปกติหลังจากนี้ไหมคะ
สวัสดีค่ะ mild02,หากในครั้งแรกนั้น ไม่ได้มีการสอดใส่อวัยวะเพศเข้าสู่ช่องคลอด และไม่ได้มีการใช้นิ้วที่เปื้อนอสุจิสอดใส่เข้าสู่ช่องคลอด โอกาสที่จะตั้งครรภ์ก็ไม่มี ดังนั้น จริงๆ แล้ว จึงไม่ควรทานยาคุมฉุกเฉินโดยไม่จำเป็นค่ะสำหรับในครั้งที่ 2 แม้มือจะเปื้อนน้ำอสุจิ แต่หากไม่ได้สอดใส่เข้าไปในช่องคลอด แค่นำมือมาล้างอวัยวะเพศภายนอก โอกาสที่จะตั้งครรภ์ก็ไม่มีเช่นกัน ดังนั้น ก็ไม่จำเป็นต้องทานยาคุมฉุกเฉินเช่นกันยาคุมฉุกเฉิน มีไว้ใช้เพื่อการป้องกันการตั้งครรภ์ในกรณีฉุกเฉินจำเป็นจริงๆ เท่านั้น เช่น ใช้ในผู้ที่ถูกข่มขืน หรือมีเพศสัมพันธ์โดยไม่ได้ตั้งใจและไม่ได้มีการคุมกำเนิดด้วยวิธีใดๆ อยู่ หรือมีการใช้วิธีการคุมกำเนิดอยู่ แต่เกิดความผิดพลาด ไม่ถูกต้อง เช่น ถุงยางอนามัยขาดรั่ว ลืมทานยาคุมกำเนิด 3 วันขึ้นไป ลืมไปฉีดยาคุมตามกำหนดนัด เป็นต้นโดยทั่วไปไม่แนะนำให้ใช้ยาคุมฉุกเฉินเกิน 2 ครั้งต่อเดือน เนื่องจากมีปริมาณฮอร์โมนที่สูง ซึ่งจะไปมีผลต่อการทำงานของรังไข่ ทำให้เกิดเลือดออกผิดปกติ ประจำเดือนมาผิดปกติได้ อีกทั้ง ประสิทธิภาพของยาคุมฉุกเฉินนั้นก็ไม่ถือว่าดีนัก เมื่อเทียบกับวิธีคุมกำเนิดอื่นๆ เช่น ยาเม็ดคุมกำเนิด ยาฉีดคุมกำเนิด และหากใช้บ่อยๆ ในช่วงเวลาใกล้ๆ กัน อาจทำให้ประสิทธิภาพลดลงได้